CELEX: 32018D0637
Language: hu
Date: 2018-04-20 00:00:00
Title: A Bizottság (EU) 2018/637 végrehajtási határozata (2018. április 20.) a 900 MHz-es és az 1800 MHz-es frekvenciasávnak a Közösségen belül páneurópai elektronikus hírközlési szolgáltatások nyújtására alkalmas földfelszíni rendszerek részére történő harmonizálásáról szóló 2009/766/EK határozatnak a dolgok internetére vonatkozó műszaki feltételek tekintetében történő módosításáról (az értesítés a C(2018) 2261. számú dokumentummal történt) (EGT-vonatkozású szöveg. )

25.4.2018   
            
            
               HU
            
            
               Az Európai Unió Hivatalos Lapja
            
            
               L 105/27
            
         A BIZOTTSÁG (EU) 2018/637 VÉGREHAJTÁSI HATÁROZATA
   (2018. április 20.)
   a 900 MHz-es és az 1 800 MHz-es frekvenciasávnak a Közösségen belül páneurópai elektronikus hírközlési szolgáltatások nyújtására alkalmas földfelszíni rendszerek részére történő harmonizálásáról szóló 2009/766/EK határozatnak a dolgok internetére vonatkozó műszaki feltételek tekintetében történő módosításáról
   
      
         (az értesítés a C(2018) 2261. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozatra („Rádióspektrum-határozat”) (1) és különösen annak 4. cikke (3) bekezdésére,
   mivel:
   
               (1)
            
            
               A tagállamok megvizsgálták a 900 MHz-es és az 1 800 MHz-es sáv használatának hatékonyságát abból a célból, hogy e frekvenciasávok használatát további technológiákra is kiterjesszék, ugyanakkor a GSM-rendszerrel és az egyéb, vezeték nélküli szélessávú rendszerekkel való műszaki összeférhetőség a 87/372/EGK tanácsi irányelv (2) szerint megfelelő eszközökkel biztosítva maradjon.
            
         
               (2)
            
            
               A dolgok internete (IoT) általában olyan, mindennapi tárgyakba beépített eszközök interneten keresztüli összekapcsolását jelenti, mely eszközök lehetővé teszik a szóban forgó tárgyak közötti adatcserét. A vezeték nélküli IoT megvalósítható egyebek mellett cellás technológiákon alapuló, általában engedélyköteles spektrumot alkalmazó elektronikus hírközlési szolgáltatásokon keresztül. A vezeték nélküli IoT-alkalmazások iparágak széles skálájának – például az energia- és a gépjárműiparnak – az igényeit szolgálják ki, és megfelelő spektrumhozzáférést igényelnek.
            
         
               (3)
            
            
               A 2002/622/EK bizottsági határozattal (3) létrehozott, rádiófrekvencia-politikával foglalkozó csoport (RSPG) az IoT tekintetében kidolgozott spektrumütemtervében (4) azt az álláspontot képviseli, hogy az elektronikus hírközlési szolgáltatások (mobilhálózatok) számára kijelölt frekvenciasávok felhasználhatók az újonnan megjelenő IoT-alkalmazások és -szolgáltatások céljaira. Következésképpen a mobilhálózatok útján, földfelszíni vezeték nélküli szélessávú elektronikus hírközlési szolgáltatások nyújtására használt, uniós szinten harmonizált frekvenciasávok fontos erőforrásnak bizonyulhatnak a vezeték nélküli IoT számára. Az RSPG arra a megállapításra jutott, hogy a szóban forgó sávok használatára vonatkozó harmonizált műszaki feltételeknek – a technológiasemlegesség elvével összhangban – figyelembe kell venniük a vezeték nélküli IoT-vel kapcsolatos igényeket.
            
         
               (4)
            
            
               2017. július 14-én a Bizottság a Rádióspektrum-határozat 4. cikkének (2) bekezdése alapján megbízást adott a Postai és Távközlési Igazgatások Európai Értekezletének (CEPT) arra, hogy felülvizsgálja a 900 MHz-es és az 1 800 MHz-es sáv földfelszíni vezeték nélküli szélessávú elektronikus hírközlési szolgáltatások nyújtására történő használatára vonatkozó harmonizált műszaki feltételeket annak érdekében, hogy e sávok az IoT céljaira is felhasználhatók legyenek. A megbízásban külön megemlítették, hogy a CEPT Elektronikus Hírközlési Bizottságának 266. jelentése szerint egyetlen másik, uniós szinten harmonizált frekvenciasáv esetében sincs szükség a frekvenciaosztásos duplex üzemmódon alapuló műszaki feltételek és a lehető legkevesebb megkötést tartalmazó műszaki feltételek (blokkszéli maszkok) módosítására az IoT céljaira történő felhasználás érdekében.
            
         
               (5)
            
            
               Az említett megbízás nyomán a CEPT 2018. március 13-án benyújtotta a Bizottságnak 66. jelentését (a továbbiakban: CEPT-jelentés), amely a mobil szélessávú (azaz cellás) hírközlő rendszerekkel összefüggésben a következő, az Európai Távközlési Szabványügyi Intézet (ETSI) által a közelmúltban meghatározott vezeték nélküli IoT-technológiákat (5) azonosította: Extended Coverage GSM IoT (bővített lefedettségű GSM alapú IoT, EC-GSM-IoT), LTE Machine Type Communications (LTE technológián alapuló, gépi típusú kommunikáció, LTE-MTC), LTE evolved Machine Type Communications (LTE technológián alapuló, továbbfejlesztett gépi típusú kommunikáció, LTE-eMTC), valamint Narrowband IoT (keskenysávú IoT, NB-IoT). A CEPT-jelentés nem azonosít UMTS-rendszeralapú vezeték nélküli IoT-technológiákat.
            
         
               (6)
            
            
               A fent említett cellás IoT-technológiák alkalmazására három módon kerülhet sor: a) a vezeték nélküli szélessávú elektronikus hírközlési szolgáltatások nyújtásától függetlenül („önálló alkalmazás”), b) a vezeték nélküli szélessávú elektronikus hírközlési szolgáltatások nyújtására használt frekvenciablokkon belüli erőforrások egy részének előzetes elkülönítésével („sávon belüli alkalmazás”) vagy c) a vezeték nélküli szélessávú elektronikus hírközlési szolgáltatások nyújtására használt frekvenciablokk szélén („védősávban történő alkalmazás”).
            
         
               (7)
            
            
               A CEPT-jelentés szerint az EC-GSM-IoT a 87/372/EGK irányelv szerinti GSM-rendszer szerves részét alkotja. Természetéből adódóan rendelkezik a GSM-rendszerek spektrumjellemzőivel, és akár sávon belül, akár önállóan is alkalmazható. Következésképpen az EC-GSM-IoT technológia anélkül is megfelel a GSM-rendszerekre vonatkozó műszaki feltételeknek, hogy e feltételeket módosítani kellene.
            
         
               (8)
            
            
               Az LTE-MTC és az LTE-eMTC technológiákat illetően a CEPT-jelentés hangsúlyozza, hogy e két technológia kizárólag sávon belül alkalmazható, így az adóberendezésekre vonatkozó követelmények megegyeznek az LTE-rendszerekre vonatkozó követelményekkel, vagy még szigorúbbak azoknál. Következésképpen mind az LTE-MTC, mind az LTE-eMTC technológia anélkül is megfelel az LTE-rendszerekre vonatkozó műszaki feltételeknek, hogy e feltételeket módosítani kellene.
            
         
               (9)
            
            
               Az NB-IoT technológia tekintetében a CEPT-jelentés megállapítja, hogy mindhárom alkalmazási mód – azaz a sávon belüli, az önálló és a védősávban történő alkalmazás – egyaránt lehetséges. A jelentésben a CEPT javasolja a 900 MHz-es és az 1 800 MHz-es sáv használatára vonatkozó műszaki feltételeknek az önálló és a védősávban történő alkalmazás tekintetében történő módosítását.
            
         
               (10)
            
            
               Az ETSI a rádióberendezésekre vonatkozó 2014/53/EU európai parlamenti és tanácsi irányelv (6) (a rádióberendezésekről szóló irányelv) 3. cikke (2) bekezdésének való megfelelés vélelmezését megalapozó harmonizált szabványokat fogadott el annak érdekében, hogy lehetővé tegye a vezeték nélküli IoT-technológiáknak a három alkalmazási mód szerinti használatát.
            
         
               (11)
            
            
               A CEPT-jelentés nem jelzett semmiféle olyan, a fent említett vezeték nélküli IoT-technológiáknak a 900 MHz-es és az 1 800 MHz-es frekvenciasávban történő bevezetéséből kifolyólag a tagállamok között a határokon átnyúló koordináció terén esetleg felmerülő problémát, amelyre ne lehetne megoldást találni.
            
         
               (12)
            
            
               Tekintettel a vezeték nélküli IoT-alkalmazások iránti növekvő piaci keresletre, a CEPT számára adott megbízás nyomán elvégzett munka eredményeit a lehető leghamarabb be kell építeni az uniós jogba, feltéve, hogy a cellás IoT-technológiáknak a 900 MHz-es és az 1 800 MHz-es frekvenciasávon belüli használata mellett megfelelő védelem biztosítható a szomszédos sávokban működő meglévő rendszerek számára.
            
         
               (13)
            
            
               Következésképpen a fentieknek megfelelően módosítani kell a 2009/766/EK bizottsági határozatot (7), amely megjelöli a 900 MHz-es és az 1 800 MHz-es sáv használata tekintetében engedélyezett földfelszíni rendszerek típusait.
            
         
               (14)
            
            
               Az e határozatban előírt intézkedések összhangban vannak a Rádióspektrum-bizottság véleményével,
            
         ELFOGADTA EZT A HATÁROZATOT:
   1. cikk
   A 2009/766/EK határozat a következőképp módosul:
   
               1.
            
            
               a 2. cikk a) pontjának helyébe a következő szöveg lép:
               „a)   »GSM-rendszer«: az ETSI szabványaiban, különösen az EN 301 502, az EN 301 511 és az EN 301 908-18 szabványban meghatározott elektronikus hírközlő hálózat, ideértve a bővített lefedettségű GSM alapú IoT-t (EC-GSM-IoT) is;”;
            
         
               2.
            
            
               a 4. cikk (1) bekezdésének helyébe a következő szöveg lép:
               „(1)   Az 1 800 MHz-es frekvenciasávot a következők számára ki kell jelölni és rendelkezésre kell bocsátani:
               
                           a)
                        
                        
                           GSM-rendszerek, az EC-GSM-IoT kivételével, 2009. november 9-ével;
                        
                     
                           b)
                        
                        
                           EC-GSM-IoT 2018. szeptember 30-ával.”;
                        
                     
         
               3.
            
            
               a szöveg a következő 4a. cikkel egészül ki:
               „4a. cikk
               A 900 MHz-es frekvenciasávot 2018. szeptember 30-ával az EC-GSM-IoT számára ki kell jelölni és rendelkezésre kell bocsátani.”;
            
         
               4.
            
            
               a 2009/766/EK határozat mellékletének helyébe e határozat mellékletének szövege lép.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2018. április 20-án.
      
         
            a Bizottság részéről
         
         Mariya GABRIEL
         
            a Bizottság tagja
         
      
   
   
      (1)  HL L 108., 2002.4.24., 1. o.
   
   
      (2)  A Tanács 87/372/EGK irányelve (1987. június 25.) a nyilvános páneurópai digitális cellás földi mobil rádiótávközlés összehangolt közösségi bevezetése számára fenntartandó frekvenciasávokról (HL L 196., 1987.7.17., 85. o.).
   
      (3)  A Bizottság határozata (2002. július 26.) a rádiófrekvencia-politikával foglalkozó csoport létrehozásáról (HL L 198., 2002.7.27., 49. o.).
   
      (4)  A 2016. november 9-i RSPG17-006 final dokumentum.
   
      (5)  A 3GPP Release 13 és az azt megelőző szabványoknak felelnek meg.
   
      (6)  Az Európai Parlament és a Tanács 2014/53/EU irányelve (2014. április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről (HL L 153., 2014.5.22., 62. o.).
   
      (7)  A Bizottság 2009/766/EK határozata (2009. október 16.) a 900 MHz-es és az 1 800 MHz-es frekvenciasávnak a Közösségen belül páneurópai elektronikus hírközlési szolgáltatások nyújtására alkalmas földfelszíni rendszerek részére történő harmonizálásáról (HL L 274., 2009.10.20., 32. o.).
   
      MELLÉKLET
      „
            MELLÉKLET
            
               A 3. CIKKBEN ÉS A 4. CIKK (2) BEKEZDÉSÉBEN EMLÍTETT FÖLDFELSZÍNI RENDSZEREK JEGYZÉKE
            
            Két- és többoldalú megállapodások hiányában, a szóban forgó hálózatok üzemeltetői által esetleg közösen megállapított kevésbé szigorú műszaki jellemzők sérelme nélkül, a szomszédos hálózatok párhuzamos üzemeltethetőségéhez szükséges feltételrendszer alapvető összetevőjeként a következő műszaki jellemzőkhöz kell igazodni:
            
                        Rendszer
                     
                     
                        Műszaki jellemzők
                     
                     
                        Végrehajtási határidő
                     
                  
                        UMTS, az ETSI szabványaiban, különösen az EN 301 908-1, az EN 301 908-2, az EN 301 908-3 és az EN 301 908-11 szabványban meghatározottak szerint
                     
                     
                        
                                    1.
                                 
                                 
                                    A vivőelválasztás két szomszédos UMTS-hálózat között legalább 5 MHz.
                                 
                              
                                    2.
                                 
                                 
                                    A vivőelválasztás az UMTS-hálózat és a vele szomszédos GSM-hálózat között legalább 2,8 MHz.
                                 
                              
                     
                        2010. május 9.
                     
                  
                        LTE (1), az ETSI szabványaiban, különösen az EN 301 908-1, az EN 301 908-13, az EN 301 908-14, az EN 301 908-15 és az EN 301 908-18 szabványban meghatározottak szerint
                     
                     
                        
                                    1.
                                 
                                 
                                    Az LTE-hálózat és a vele szomszédos GSM-hálózat között az LTE-csatorna széle és a GSM-csatorna széle közötti frekvenciaelválasztás legalább 200 kHz.
                                 
                              
                                    2.
                                 
                                 
                                    Az LTE-hálózat és a vele szomszédos UMTS-hálózat között az LTE-csatorna széle és az UMTS-csatorna széle között nincs szükség frekvenciaelválasztásra.
                                 
                              
                                    3.
                                 
                                 
                                    Két szomszédos LTE-hálózat között az LTE-csatornák szélei között nincs szükség frekvenciaelválasztásra.
                                 
                              
                     
                        2011. december 31., kivéve az LTE-MTC és az LTE-eMTC esetében, amelyek tekintetében a határidő 2018. szeptember 30.
                     
                  
                        WiMAX, az ETSI szabványaiban, különösen az EN 301 908-1, az EN 301 908-21 és az EN 301 908-22 szabványban meghatározottak szerint
                     
                     
                        
                                    1.
                                 
                                 
                                    A WiMAX-hálózat és a vele szomszédos GSM-hálózat között a WiMAX-csatorna széle és a GSM-csatorna széle közötti frekvenciaelválasztás legalább 200 kHz.
                                 
                              
                                    2.
                                 
                                 
                                    A WiMAX-hálózat és a vele szomszédos UMTS-hálózat között a WiMAX-csatorna széle és az UMTS-csatorna széle között nincs szükség frekvenciaelválasztásra.
                                 
                              
                                    3.
                                 
                                 
                                    Két szomszédos WiMAX-hálózat között a WiMAX-csatornák szélei között nincs szükség frekvenciaelválasztásra.
                                 
                              
                     
                        2011. december 31.
                     
                  
                        Narrowband IoT (keskenysávú IoT, NB-IoT), az ETSI szabványaiban, különösen az EN 301 908-1, az EN 301 908-13, az EN 301 908-14, az EN 301 908-15 és az EN 301 908-18 szabványban meghatározottak szerint
                     
                     
                        
                                    1.
                                 
                                 
                                    Önálló alkalmazás:
                                    
                                                —
                                             
                                             
                                                az önálló alkalmazású NB-IoT-hálózat csatornájának széle és a vele szomszédos UMTS/LTE-hálózat csatornájának széle közötti frekvenciaelválasztás legalább 200 kHz;
                                             
                                          
                                                —
                                             
                                             
                                                az önálló alkalmazású NB-IoT-hálózat csatornájának széle és a vele szomszédos GSM-hálózat csatornájának széle közötti frekvenciaelválasztás legalább 200 kHz.
                                             
                                          
                              
                                    2.
                                 
                                 
                                    Sávon belüli alkalmazás: ugyanazok a jellemzők vonatkoznak rá, mint az LTE-re.
                                 
                              
                                    3.
                                 
                                 
                                    Védősávban történő alkalmazás: az NB-IoT-csatorna széle és az üzemeltető blokkjának széle közötti frekvenciaelválasztás legalább 200 kHz, figyelembe véve az üzemeltetők blokkjainak szélei közötti meglévő védősávokat, illetve az üzemi sáv (más szolgálatokkal szomszédos) szélét.
                                 
                              
                     
                        2018. szeptember 30.
                     
                  ”
      
         (1)  Beleértve az LTE Machine Type Communications (LTE technológián alapuló, gépi típusú kommunikáció, LTE-MTC) és az LTE evolved Machine Type Communications (LTE technológián alapuló, továbbfejlesztett gépi típusú kommunikáció, LTE-eMTC) technológiákat is, amelyek az LTE-re vonatkozókkal azonos műszaki feltételek alapján működnek.